Tabung Kewangan Antarabangsa (, IMF) ialah organisasi antarabangsa yang menyelia sistem kewangan dunia dengan mengikut polisi makroekonomi negara anggota, terutama yang memberi kesan kepada kadar pertukaran asing dan imbangan pembayaran. IMF juga memberi bantuan kewangan dan teknikal kepada negara anggota yang menjadikan organisasi ini sebagai peminjam antarabangsa terakhir. Pertubuhan ini beribu pejabat di Washington, D.C., Amerika Syarikat. IMF dibentuk pada tahun 1944 dalam Persidangan Bretton Woods, kemudian dirasmikan pada tahun 1945 dengan 29 negara anggota. IMF sejak awal bertujuan menjaga sistem kewangan antarabangsa. Negara anggota menyumbangkan dana dengan menggunakan sistem kuota. Suntikan dana tersebut dapat dipinjam oleh negara-negara yang mengalami kesusahan dalam hutangnya dan kewangannya.